
De nipor ... ni! 


Jen “en viaj manoj” denove la rezulto de tri agrablaj monatoj, plenaj je serĉado, novaj 
intemaciaj kontaktoj, kunlaboro far fidelaj kaj novaj redakcianoj, pensado, verkado ktp. 


Ni esperas, ke ankaŭ ĉi-numero plaĉos al vi, karaj gelegantoj, kaj pro la enhavo kaj pro la 
diverseco de rubrikoj koncerne unun nuran temon: la Esperanto-numismatikon. En numero 3 
de la 2a jarkolekto sendube okulfrapos la 5 medaloj rilate al la esperanta medicinistaro. 


Artikolon en “Eŭropa Bulteno” verkis Ludoviko kaj Julinjo kaj pro afabla permeso de 
redaktoro Zlatko Tiŝljar ĝi nun aperas en nia revuo. Gesinjoroj doktoro Lajos (Ludoviko) 
Molnar kaj doktorino Julianna (Julinjo) Farkas el Budapeŝto krome gaste enkondukis min en 
la rondon de budapeŝtaj kaj intemaciaj medicinistoj. Ludoviko estas la prezidanto de la 46- 
jaraĝa Budapeŝta Medicina Esperanto-Fakgrupo, Julinjo i.a. ties kasistino. Ili regule sendas al 
nia redakcio bildojn kaj informojn kiel pri la priskribataj medaloj, krome ili “irigis” min al 
aliaj kunlaboremuloj, kiel doktoro Vladimiro Opoka kaj doktoro Christoph Klawe. 


Por la mbriko “Historiaj aspektoj” mi krome ricevis bildojn kaj informojn de Elda Dorfler 
(Italio) kaj de mia “spirita patro”, Hans Jankowski. 


Ni ankaŭ prezentos al vi la karmemoran, talentan medaliston finnan Heikki Varjan kaj ni 
pentros la iaman sukcesplenan agadon de “Ĉekbanko Esperantista”. Denove Jankowski 
ebligis al ni aldoni informojn kaj bildon pri unu el la pli malnovaj (eble eĉ la unua) esperantaj 
medaloj por la mbriko “Spikumaĵoj & Suplementoj”. 


Kiel kutime mi tutkore dankas ĉiujn kiuj iel kontribuis al ĉi-rezultato kaj finas per sincera 
alvoko al vi, nia legantaro. Kiel verŝajne ankaŭ vi, mi ofte - eĉ post plumombra kontrolado - 
nur rimarkas ortografiajn kaj alispecajn erarojn post la dissendo de la revuo. Mi do serĉas 
minimume unun kunlaborant(in)on kun agleca rigardo por ĉasi ajn erarojn antaŭ la dissendo 
de la venonta numero! 


Fine mi petas vin ankaŭ atente (re)legi la anoncon (lastan paĝon) pri la kunvenejo dum la UK 
en Lillo. Mi jam antaŭdankas! 


Bert 

MONEROJ&MEDALOJ 


Tipo B 1 - Moneroj kaj medaloj kun esperanta(j) aldonaĵo(j) 


Tutmonda Esperanta Kuracista Asocio 1911 



Lando: Francio 

Metalo: latuno (flava kupro) 

Mezuroj: 80 x 59 mm 


Kvanto: nekonata 
Pezo: 138 gr 
Medalisto: P. Aube 

Averso: 


Busto de profesoro Henri Dor kaj skribo: VEVEY 1860 / BERNE 1866 / LYON 1877 / 
AETATIS SUA LXXVII = [latina lingvo: AĜO SIA 76]. 

Sub la busto, franca teksto: AU DOCTEUR HENRI DOR • PROFESSEUR A 

L’UNIVERSITE DE BERNE • SES COLLEGUES • SES AMIS • SES ELEVES • LYON 
1911 [AL DOKTORO HENRIDOR • HONORA PROFESORO DE LA UNIVERSITATO DE 
BERNO • (omaĝita de) SIAJKOLEGOJ • SIAJ AMIKOJ • SIAJDISĈIPLOJ] 

Reverso: 

Personigo de la Scienco kaj la teksto: CLINIQUE OPHTALMOLOGIQUE DE BERNE • 
REVUE G ale D’OPHTALMOLOGIE • TUTMONDA ESPERANTA KURACISTA 
ASOCIO • [ OFTALMOLOGIA KLINIKO DE BERNO • REVUO ĜENERALA DE LA 
OFTALMOLOGIO ...] 

Sube: LA SCIENCE REPOUSSE LES TENEBRES [LA SCIENCO FORPUŜAS LA 
TENEBROJN] 

Rimarko 1: 

TEKA (TUTMONDA ESPERANTA KURACISTA ASOCIO) estis la “antaŭulo” de la 
nuntempa UMEA (UNIVERSALA MEDICINISTA ESPERANTO-ASOCIO) 

Rimarko 2: 

Dum la jaroj 1907-1912 Henri Dor estis prezidanto de TEKA 



Henri Dor 

Tipo A 1 - Esperanto medaloj 


Zamenhof-Memormedalo de la 
Budapeŝta Medicina Esperanto - Fakgrupo 



Lando: Hungario 
Metalo: kupro-alojo 
Diametro: 65 mm 
Jaro: 1980 


Kvanto: 30 
Pezo: 135 gr 
Medalisto: Sandor Joszai 
Diko: 8 mm 


Averso: 

Busto de Zamenhof. Ĉirkaŭa teksto: BUDAPEŜTA MEDICINA ESPERANTO 
FAKGRUPO.( sen streketo!) 


Sub la busto: • L ZAMENHOF • 


Reverso: 

Ĉirkaŭa teksto: POR FIDELA KAJ SUKCESA LABORO 
Horizontala teksto meze: FONDITA EN 1980 
Sube: inicialoj de la medalisto 

Rimarko: 

Eldonita okaze de distingo de tiuj por-esperantaj agantoj, kiuj signife helpis la laboron de la 
Budapeŝta Medicina Esperanto-Fakgrupo 

Tipo A 1 - Esperanto medaloj 


UMEA-JUBILEA MEDALO: 1908-1988 



Lando: Pollando 
Metalo: bronzo 
Mezuroj: 67 x 57 mm 
Jaro: 1988 


Kvanto: nekonata 
Pezo: 116,5gr 
Medalisto: nekonata 
Diko: 4 mm 


Averso: 

Centre: stelokaj ĉirkaŭe ciferoj 19-0-8 kaj 19-8-8. Ĉirkaŭa skribo: “•UNIVERSALA 
MEDICINA* ESPERANTO-ASOCIO” 

Reverso: 

“80 jaroj de UMEA”. Tri kurbaj paralelaj streketoj en la anguloj. Emblemo de la medicinistoj 
(stabo+ serpento). 

Rimarko 1: 

En 1988 UMEA eldonis medalon en Pollando, okaze de la 80-jara jubileo. La intenco estis 
aljuĝi ĝin al meritoplenaj membroj. 

Rimarko 2: 

Rektangulaj medaloj kun rondaj anguloj estas maloftaj en la esperanta numismatiko. 

Tipo A 1 - Esperanto medaloj 


UMEA-JUBILEA MEDALO: 1908-2008 




Lando: Pollando 
Metalo: latuno 
Diametro: 60 mm 
Jaro: 2008 


Kvanto: nekonata 
Pezo: 75 gr 
Medalisto: nekonata 
Diko: 3 mm 


Averso: 


Centre: bildo de Krakovo. Sub ĝi 16-a IMEK (=Intemacia Medicinista Esperanto- 
Konferenco) 

Randa skribo: 13-18.07.2008 okaze de la 100 jariĝo de UMEA 

Reverso: 


Centre: bildo de stelo. En ĝi la litero E. Sub ĝi globo kun stiligita “serpento”.! Teksto: UMEA 
1908-2008 


Ĉirkaŭa teksto: 


^oo jaroj de umea 


* 


jubileo * 


Rimarko: 

Emisiita en Krakovo dum la 16-a Intemacia Medicinista Esperanto-Kongreso, 
13-18.07.2008, okaze de la 100 jariĝo de UMEA 

Tipo A 1 - Esperanto medaloj 


Memora medalo de UMEA = Shinoda - Premio 



Lando: Japanio 
Metalo: arĝento 
Diametro: 75 mm 
Jaro: 2014 


Kvanto: nekonata 
Pezo: 250 gr 
Diko: 6 mm 

Medalisto: Tenshodo Silver / GINZA 
Tenshodo TOKYO 


Averso: 

Busto de Zamenhof dekstren kun lia subskribo. Randa teksto supre: UNIVERSALA 
MEDICINA ESPERANTO-ASOCIO 

Reverso: 

Randa teksto supre: FONDITA de D-ro H.SHINODA 1973 

Horizontala teksto: MEDALO EN MEMORO DE D-ro L.L. ZAMENHOF 1859-1917 

Rimarko 1: 


La tielnomata Shinoda-Premio estisi estigita en 1973 de d-ro Hideo Shinoda (1901-1985) por 
“subteni la sciencajn medicinajn esplorojn, presaĵojn, publikaĵojn, prelegojn de apartaj 
personoj aŭ de kolektivoj de scienculoj aŭ sciencaj institucioj, kiuj subtenas je iu ajn maniero 
la aplikon respektive la enkondukon de Esperanto en la medicinan sciencon aŭ praktikon por 
sanprotektaj iniciatoj k.s.” (E1 la statutoj de la fonduso). 

Post dekkvarjara paŭzo, UMEA decidis denove aljuĝi la premion. 


Rimarko 2: 

La ricevanto de la UMEA-Shinoda-Premio 2014 estis la ĉina kuracisto d-ro Disheng Wang. 

La premion li ricevis pro lia elstara artikolo “La opinio de Tradicia Ĉina Medicino (TĈM) pri 
la kuracado de Ebolo-febro”, publikigita en Medicina Internacia Revuo N-ro 2 (103), p.94-96. 



Doktoro Hideo Shinoda . En la jaro 1973 li 
fondis la UMEA-Shinoda-Premion kun 
kapitalo je 3 000 000 da japanaj enoj. En la 
sekvintaj jaroj li dufoje plialtigis la kapitalon. 
La premio estis donata al la plej bona medicina 
esploraĵo publikigita en Esperanto. 

KVARDEKSES JAROJ DE BUDAPEŜTA MEDICINA ESPERANTO-FAKGRUPO 


Nia Budapeŝta Medicina Esperanto-Fakgrapo (BMEF) fondiĝis la 2-an de marto, en la jaro 
1969. En marto de 2015 ni festis do la 46-an naskiĝtagon de la Fakgrapo. Depost nia fondiĝo 
la ĉefa celo de nia Fakgrapo estis ĉiam la scienca, medicina aplikado de la Intemacia Lingvo, 
ĉar laŭ nia forta konvinkiĝo la scienco nepre bezonas justan, neŭtralan, komunan lingvon 
certigantan veran, lingvan egalrajtecon por ĉiuj scienculoj. La unuajn jarojn de nia agado ni 
dediĉis al la lingvolemado. Ni traripetis la tutan lemolibron de Julio Baghy. Iom post iom nia 
membraro akiris la deziratan lingvan nivelon. Jam en la jaro 1969. aperis niaj unuaj artikoloj 
en la cirkulero Medicinistaj Novaĵoj, redaktita de d-ro Jozefo Hradil, en la tiama 
Ĉeĥoslovakio. Depost marto de 1969 nia Fakgrapo kunvenis, kaj ankaŭ nun kunvenas - 
escepte de aŭgusto - ĉiun unuan, labortagan merkredon de ĉiu monato. Tio signifas, ke ni 
organizis ĝis nun jam pli ol 500 kunvenojn. 

En la jaro 1971 ni la unuan fojon organizis Esperantolingvokurson por kuracistoj kaj 
flegistinoj, sub gvidado 
de d-rino Karolyne 
Nanovfszky, en la 
Budapeŝta Hospitalo 
Laszlo por Infektaj 
Malsanoj. Dum nia 
regula, oktobra kunveno 
en la jaro 1972 fondiĝis 
la Hungara Sekcio de la 
Universala Medicina 
Esperanto-Asocio 
(UMEA). D-ro Imre 
Ferenczy fariĝis 

afergvida prezidanto de 
la sekcio, kaj ni elektis 
d-ron Istvan Hegyi, kiel 
lingvan konsilanton de 
la gvidantaro. 

Ekde la jaro 1973. niaj popularsciencaj kaj sciencaj agadoj evoluis paralele. En novembro de 
tiu jaro ni aranĝis nian unuan sciencan vesperon kun esperantlingvaj prelegoj. Dum la ceteraj 
kunvenoj d-rino Julianna Farkas - inter aliaj programeroj - laŭtlegadis detalojn el la 
„Lemolibro pri oftalmologio” de la japana Profesoro d-ro Seiiĉi Kato. La tekston d-ro Lajos 
Molnar tradukis hungaren kaj klarigis por la aŭskultantaro. Por aktivigi la membraron depost 
tiu tempo la partoprenantoj laŭtlegis esperantlingve kaj tradukis hungaren dum ĉiu kunveno, 
sisteme la ĉapitrojn de la bonega, popularscienca verko de Alberto Fernandez: „Senĝenaj 
Dialogoj”. Partoprenante niajn programojn la ĉeestantoj povis akiri interesajn konojn, kaj 
samtempe ni ĉiuj povis alproprigi abundan, sciencan vorttrezoron. 

Depost 1974 ni jam regule organizis solenajn, sciencajn prelegseriojn la unuan merkredon de 
ĉiu monato marto, memore al la datreveno de fondiĝo de nia Fakgrapo.Ni partoprenis en la 
redaktado de la esperantlingva parto de plurlingva, Sanitar-Ekonomia Vortaro de la Organiza, 
Projekta kaj Informa Centro de la tiama, hungara Ministerio pri Sano. Dum ties redaktado ni 
ankoraŭ povis kunlabori kun profesoro d-ro Kalman Kalocsay. 

Ekde la jaro 1975 ni regule kunlaboris kun profesoro d-ro Otto Haszpra en redaktado de la 
Sciencaj Komunikaĵoj, la bonega, scienca aldono de la revuo Budapeŝta Informilo. Samtempe 
ni aperigis plurajn, hungarlingvajn artikolojn en revuoj kaj gazetoj pri la valoro kaj estonto de 
Esperanto. En 1976 aperis nia scienca artikolo „Varicelo de infanoj kuracitaj per 
kortikosteroidoj kaj imunsubpremantaj medikamentoj” en la Medicina Intemacia Revuo. La 
artikolo gajnis la belegan, arĝentan memormedalon de la UMEA Shinoda-Premio. 

En la jaro 1977 ni partoprenis la 1-an Internacian Medicinistan Esperanto-Konferencon 
(IMEK) en Krakovo. Okaze de la 1-a IMEK ni povis interkonatiĝi kun d-ro Wlodzimierz 
Opoka, kiu tiutempe estis juna, universitata studento. Li estis la ĉefa motoro de la konferenco, 
kaj ni akiris belegajn memorojn pri Krakovo kaj Pollando. Fine de la 1-a IMEK kvar hungaraj 
medicinistoj ricevis de la Rektoro de Krakova Medicina Akademio la memormedalon 
„Nikolao Kopemik”. Je iniciato de s-ro Miklos Lang, teknika redaktoro de la hungara revuo 
Gyogyszereszet (Farmacio) en 1978 ni komencis sisteme esperantigi la resumojn de la 
sciencaj artikoloj tie aperantaj. Helpe de s-ino Istvanne Jenovari, la tiama redaktorino de la 
semajnrevuo Orvosegyetem (Medicina Universitato) en la sama jaro ni komencis prezenti 
Esperanton por la studentoj de la Budapeŝta Medicina Universitato Semmelweis. D-rino Judit 
Boros (kiu estis tiutempe medicina studentino) verkis plurajn, bonegajn artikolojn por la 
revuo. Foje ŝi interpretis hungaren la esperantlingvan, universitatan prelegon de nederlanda 
profesoro pri nukleaj medicinaj aparatoj. 

Somere de 1979 okazis en H6dmezovasarhely la 2-a Internacia Medicina Esperanto- 
Konferenco. S-ino Katalin Farago, bibliotekistino de la Urba Hospitalo, brile organizis la 
Konferencon, kiun partoprenis 150 kuracistoj, apotekistoj, flegistinoj kaj veterinaroj el 8 
landoj de Eŭropo. La partoprenantoj povis aŭskulti 35 esperantlingvajn, sciencajn, 
popularsciencajn prelegojn. Nia Budapeŝta Medicina Esperanto-Fakgrupo kunordigis la 
prelegserion. 

En la jaro 1980. ni fondis la Memormedalon Zamenhof de la Budapeŝta Medicina Esperanto- 
Fakgmpo. Ĝis nun 28 eminentaj, poresperantaj agantoj ricevis tiun ĉi memormedalon kreitan 
de s-ro Sandor Joszai, belartisto laboranta en H6dmezovasarhely. 

Komence de la 80-aj jaroj s-ino 
Jozsefne Farkas-Tatar gvidis 
grandsukcesan Esperantolingvo- 
kurson por medicinistoj en la 
hungara Ministerio pri Sano. Inter 
la jaroj 1983 kaj 1985 kelkaj 
membroj de nia Fakgrupo - inter 
ili d-ro Miklos Feher, d-ro Balazs 
Szemok kaj d-ro Lajos Molnar - 
kolektis la anatomiajn, 
farmaciajn, medicinajn, veterin- 
ariajn, stomatologiajn kaj 
dentoteknikajn fakesprimojn por 
la pretiĝanta, Hungara-Esperanta 
Meza Vortaro. 

La reĝimo-interŝanĝo (en la jaroj 1989-1990) ne tro favoris la Esperanto-movadojn de niaj 
post-socialismaj landoj. Pluraj, budapeŝtaj esperanto-kluboj malaperis. En tiu ĉi treege 

malfacila periodo aliĝis al nia Fakgrupo s-ro Janos Sarkozi, fizikisto, eminenta esperantisto 
kaj arttradukisto, kiu ĝis sia morto riĉigis niajn programojn. Li tradukis esperanten la graven 
kaj tre utilan kajeron „Laborant-protektado antaŭ la ekrano”. La kajero - kies plurcent 
ekzemplerojn ni disdonis al niaj esperantistaj geamikoj - helpas gardi la sanon de uzantoj de 
komputiloj. 

Samtempe s-inoj Komelia Nagy, instruistino pri gimnastiko kaj Klara Szabo, naturterapiistino 
fidele helpis nin teni en vivo la Fakgmpon. Ni ŝuldas profundan dankon al s-ro Thierry 
Salomon, kiu helpis nin en alproprigo de bazaj konoj de la uzado de nia unua komputilo, en la 
jaro 2000. Li pretigis ankaŭ la unuan retejon de nia Fakgrupo http://www.sano.inf.hu. 

Por nia fidela, por-esperanta agado nia Fakgmpo en 2001, dum la zagreba Universala 
Kongreso kolektive ricevis la memormedalon de la UMEA Shinoda-Premio. 

En 2002 ni verkis kaj eldonis - kune kun S-ro Oszkar Princz - hungarlingvan kajeron „Kaj 
ankoraŭ kial utilas por mi Esperanto?” por tiuj plurmil gejunuloj, kiuj metis en Hungario ŝtate 
rekonitajn lingvoekzamenojn pri Esperanto. 

Kune kun Oszkar Princz, Laszlo Gados, Thierry Salomon, Janos Vida kaj d-ro Balazs Wacha 
ni partoprenis en la redaktado de la periodaĵo Eŭropa Unio kaj la Lingva Demando. Okaze de 
aliĝo de Hungario al la Eŭropa Unio kune kun 17 kunlaborantoj en la jaroj 2003-2004 ni 
tradukis Esperanten la unuajn du ĉapitrojn de la Traktato pri estigo de Eŭropa Konstitucio. 
Dro Sean 6 Riain, irlanda eŭropunia diplomato, la prezidanto de la Eŭropa Esperanto-Unio 
disdonis 800 ekzemplerojn de la angla-esperanta versio por la politikistoj de la Eŭropa Unio. 

Ekde la jarmilŝanĝo fortiĝis la kontaktoj de nia Fakgmpo kun profesoro D-ro Endre Dudich, 
honora membro de UEA kaj Honora Prezidanto de Hungaria Esperanto-Asocio. Li tre aktive 
partoprenis en la esperantigo de la Konstitucia Traktato, kaj - kune kun nia brita amiko, s-ro 
David Curtis - pretigis plurajn anglajn tekstojn por ĝia angla-esperanta versio. Meze de la 
pasinta jardeko ni tradukis Esperanten la retejon pri la grandsignifa malkovraĵo de d-ro Gyula 
Kulcsar, „La Pasiva Antitumora Defenda Sistemo”. En la jaro 2006 dum la 91-a Universala 
Kongreso en Firenze ni prelegis pri la malkovraĵo kaj disdonis 50 kompaktajn diskojn kun 
videofilmo pri prelego de d-ro Kulcsar. Por la videofilmo ni pretigis la esperantlingvan 
subtekston. 

S-ro Istvan Meszaros kontinue faris tre valoran laboron kadre de nia Fakgrupo. Li preparis la 
eldonojn de la hungara-esperanta kaj angla-esperanta versioj de la Konstitucia Traktato kaj 
aranĝis ankaŭ la esperantlingvan subtekston de la kompakta disko kun la prelego de d-ro 
Gyula Kulcsar pri la natura antitumora defenda sistemo. Li redaktas la eminentan, 
multflankan, plurlingvan retejon http://www.egalite.hu. 

Konvinkiĝinte, ke nuntempe la junaj studentoj de medicino kaj la kuracistoj apenaŭ okupiĝas 
pri Esperanto, por antaŭenigi la lernejan instruadon de la Intemacia Lingvo, en majo de 2006. 
d-ro Lajos Molnar kaj d-rino Julianna Farkas fondis la Internacian Laborgrupon por 
Antaŭenigi la Lernejan Instruadon de Esperanto (ALIE), kies laboron apogas du retejoj kaj 
aparta, interreta diskutlisto (esperanto-en-lernejojn@googlegroups.com) kun pli ol 200 
partoprenantoj el 40 landoj. Ni kunlaboras kun d-rino Katalin Kovats, kiu redaktas la 
grandiozan, por-instmistan retejon http://www.edukado.net . 

En la „Strategia laborplano” de nia Laborgrupo ni rekomendas la instruadon de Esperanto en 
la bazlemejoj, kiel unue lernendan, fremdan pontolingvon kaj kapablo-evoluigan 
lemobjekton; en mezlemejoj, skoltaj aŭ pioniraj taĉmentoj, junularaj organizaĵoj, kiel relative 
facile alproprigeblan ilon de la interkultura dialogo; en la universitatoj kaj altlernejoj, kiel 
„katalizan lingvon” al la alproprigo de la klasika, latina-greka, scienca vorttrezoro kaj al 
kreskigo de pli efika uzado de aliaj lingvoj. 

La 4-an de marto 2009 ni solene festis la 40-an naskiĝtagon de nia Fakgmpo. S-ro Andras 
Lukacs, la gvidanto de la medioprotekta Laborgmpo Aero parolis pri ilia aktiveco kaj pri siaj 
malnovaj kontaktoj kun Esperanto. 

Dum la jaroj de la tutmonda, socia-ekonomia krizo ni pensis tre grava, ke nia agado devas 
servi - helpe de la internacia pontolingvo Esperanto - la sanon en ĝia pli vasta senco, kiel 
korpan, animan kaj socian harmonion. Dum niaj sistemaj, monataj kunvenoj, diskutrondoj, 
spiritaj metiejoj regule okazas prelegoj pri san-protektado: muziko-terapio, naturkuracado, 
ĉiutaga, diverstipa gimnastiko, lingvaj ekskursoj, novaj, infektaj malsanoj, Yumeiho-terapio, 
mensa trejnado, instmado de Esperanto por triaaĝuloj. 

Ekde majo de 2010 ni funkciigas la novan diskutliston medicinistoj-poresperanto@ 
googlegroups.com por helpi la agadon de la Universala Medicina Esperanto- Asocio. En 
aŭgusto de 2010 ni aperigis la unuan artikolon en la Esperanta Vikipedio sub titolo Boreliozo 
Lyme. La interesiĝantoj povas ĝin trovi en http://eo.wikipedia.org. 

Dum la unua duonjaro de 2012 d-ro Lajos Molnar kaj d-rino Julianna Farkas pretigis la 
paralelan, hungaran-esperantan version de la nova Fundamenta Leĝo de Hungario. Pluraj 
membroj de nia Fakgmpo aktive partoprenas la redaktadon de la grandsukcesa, interreta 
frazokolektaĵo TATOEBA, kie Esperanto en 2012. okupis jam (inter proksimume 200 
lingvoj) la duan lokon. Ni aperigis tie multajn frazojn kun medicina enhavo. Vidu la retejon 
http://www.tatoeba.org/epo. 

Somere de la jaro 2014. okazis en Budapeŝt la 19-a Internacia Medicinista Esperanto- 
Kongreso, kies ĉeforganizantoj estis s-ino Katalin Farago, s-ro Janos Nagy, ekonomia 
vicprezidanto de la Hungaria Esperanto-Asocio kaj profesoro d-ro Wlodzimierz Opoka, 
ĝenerala sekretario de UMEA. Kompreneble, ankaŭ la - jam ne tro juna - membraro de la 
Fakgrupo entuziasme helpis la organizantojn. 


Nia Fakgrupo sendis al la 
partoprenantoj de la 19-a IMEK la 
sekvan mesaĝon: „Kio estas la 
popolsanitara rolo de Esperanto en la 
informadika epoko? 

- Ponto-lingva rolo: Esperanto helpas, 
ke la tuthomara saĝo atingu la 
interesiĝantojn. 

- Kapabloevoluiga rolo: Esperanto 
helpas la infanojn lemi aliajn lingvojn, 
helpas la adoleskulojn trovi amikojn en 
la mondo surbaze de lingva egalrajteco, 

helpas la plenkreskulojn pli efike uzi aliajn naciajn lingvojn, riĉigante ilian latinan kaj grekan, 
sciencan vorttrezoron, kaj helpas la triaaĝulojn trejnadi ilian cerbon: - „kontraŭ kalkiĝo cerba 
gimnastiko”. 

- Egalrajta, komunumo-konstrua rolo: Esperanto helpas la komunikadon kaj interrete, kaj 
persone; ekzemple: ĝemelurbaj, junularaj, sciencaj, artaj, sportaj renkontiĝoj, ekonomiaj 
rilatoj.” 

Lajos Molnar kaj Julianna Farkas 


E1 “Eŭropa Bulteno” 

Oficiala organo de Eŭropa Esperanto- 
Unio. 

Finredaktita: la 31-an de marto 2015 

Redaktoro: Zlatko Tiŝljar 

En la numero kunlaboris: Sean 6 Riain, 
Zlatko Tiŝljar, Halina Komar, Kazimierz 
Krzyzak, Maja 

Tiŝljar, Ayako Kawakita, Jean-Pol kaj Valere, 
Carlo Minnaja, Lajos Molnar kaj Julianna 
Farkas 

Kontakto: ztisljar@gmail.com 

Retpaĝo: http://www.europo.eu/eo/euhropa- 
bulteno 


Eflrooa BuHeno _Marto 2015, No 147 

Cŭrofia /3ulteno 

Marto 2015. Numere 147 


N1 KANTU KAJ KANTIGU LA EŬROPAN HIMNON EN 
ESPERANTO 



Komcncc de la I9a jarcento estis irlanda patrioto, granda poeto kaj vcrkisto. kiu nomigts 
Thomas Davis. Estis li kiu verkis la ege popularan kanton pri la irlanda libereco en la angla. 
-A Nation Once Again" (nacio finfinc denove). En 2000 la tnonda servo de BBC orgamzts 
retan konkurson por voĉdoni por la plcj populara kanto iam ajn. Milionoj da homoj el la tuta 
mondo voĉdonis. Aparte la irlandakaj irland-dcvcna diasporo orgamzts sin....kaj gajms en la 
konkurso "A Nation Once Again". Ne cstis la kanto kiun BBC volis! Thomas Davis iam 
skribis kc estis egale al li kiu vcrkos la lcĝojn. kondiĉc ke estis li mem kiu verkos la kantojn. 
Li konscias la intiman ligon inter kantado kaj politiko kaj la grandega povo dc kantado por 
atingi la homamason kaj transdoni al ili politikan senton. 

La iama prczidanto de EEU, Umberto Broccatelli. estis alia homo kiu komprcnis tion. Do. li 
verkis originalajn vortojn en Esperanto por la eŭropa himno. Umberto konsciis ke la Eflropa 


* * CSŭropa (Esperanto - Wnio 

Por efika kai maldiskriminacia komunikado 

** ** www.europo.eu 

SPIKUMAĴOJ KAJ S U PLEMENTOJ 


Pri la unua (?) Esperanto medalo 



Foto sendita de nia Hans Jankowski el Germanio 



Vidu ankaŭ: jarkolekto 1 numero 1 p. 8 







Pri ĉi tiuj medaloj nia Hans Jankowski sur paĝo 5 en “ESPERANTO MEDALOJ 1912-1995” 
(1995) mencias, ke: 

• ili ekzistas kun kaj sen hoketo. 

• ili ekzistas en la metaloj: flava bronzo, bronzo arĝentumita, bronzo orumita, arĝento 
kaj arĝento orumita. 

• ili estus eldonitaj en la jaro 1912 de la franca Esperanto-gazeto “La Movado”. Sur la 
reverso de la foto kiun Hans sendis al mi, oni tamen legas manskribite: “La granda 
medalo estis farita en Francio ĉirkaŭ 1910-12”. Se 1910, aŭ 1911 estus ekzakta, ĝi 
estus verŝajne ne nur la unua medalo dediĉita al Zamenhof, sed eĉ la unua en la 
historio de la Esperanto-numismatiko. 


Rimarko 1: 

A1 ambaŭ medaloj ĉi tie montrataj, apartenas la vertikala vortgrupo sur la reverso: 
“FRIQUE ATLANTIQUE”.( Do ne poste aldonita!) 


Rimarko 2: 

Sur la ekzemplero senhoketa (priskribita en Jarkolekto 1, Numero 1) troviĝas surgravita 
aldonaĵo enigma: “SENS JUIN 1908”. Ĉu ĉi-aldonaĵo troviĝas nur sur la priskribita 
ekzemplero? Ni ankoraŭ ne scias... 


Rimarko 3: 

Pri la de Hans sendita foto de medalo kun hoketo mankas precizaj informoj koncerne la 
pezon (la bronza: 30g) kaj la diversaj metaloj. Ĝi aspektas (sur la foto!) kiel orumita 
medalo, sed ĉu sur bronza aŭ sur arĝenta plato ne estas klare. 

> Pri kelkaj moneroj de 1 spesmilo kun diversaj patinoj, kiuj donas unikan karakteron 

MEDALISTOJ 


3. Heikki Varja (1918-1986) 



Heikki Varja estis finna skulptisto. Lia unua ekspozicio okazis en 1943 en Helsinko. La 
familio Varja translokis de Jyvaskyla al Tampere en 1920. Heikki studis en la Finna 
Akademio de Belaj Artoj dum la lernojaroj 1940-41 kaj 1944-45, krome en la Stokholma 
Reĝa Instituto de Akademioj dum la lemojaro 1945-1946. Inter 1947 kaj 1952 li estis 
adjunkto kaj studento de Waino Aaltonen. 

Varja kreis diversajn heroajn monumentojn kaj maŭzoleojn, ekzemple la Lauri Viita-an 
tombon en Tampere en 1966 kaj la Rudolf Walden Memoran monumenton Valkeakoski en 
1973. 

Lia plej fama verko estis kreita en 1961: la Saarijarven Paavo-monumenton. 

Varja estis ne nur famega skulptisto sed enkaŭ fama medalisto kiu kreis 70 medalojn, ĉefe 
dum la 70aj kaj 80aj jaroj de la 20a jarcento. 

Por ni, esperantistoj, li faris la faman, belegan medalon dediĉita al Vilho Setala (vidu 
“Esperanta Numismatiko”, jarkolekto 1 numero 4 ) 

HISTORIAJASPEKTOJ 


Speso kiel grundo de eŭro (3) 


/\ _ 

C Aranĝo kaj funkciado de Cekbanko Esperantista 


Kiel dirita antaŭe, en septembro 1908 Herbert F. Hoveler fondis la Ĉekbankon Esperantistan 
en Londono. Por ekprovadi la praktikecon kaj la praktikeblon de esperantistaj ĉekoj E. Ĉefeĉ 
(pseŭdonino de Hoveler) starigis provizoran regularon kaj malfermis kelkajn kontojn. Post 
kvin monatoj li definitive pridecidis kaj praktikeble aranĝis la Ĉ.E. Celo estis faciligi la 
pagojn inter esperantistoj kaj komercistoj kaj prepari la enkondukon kaj akcepton de la 
esperantista monunuo internacie. Necesis ke oni povu pagi per ĉeko eĉ la plej malgrandajn 
sumojn kiel por instruiloj, propagandiloj, abonoj ktp kaj ke la librovendejoj, eldonistoj ktp 
akceptu la ĉekojn en spesmiloj en pago. La banko intencis poste publikigi la nomaron de ĉiuj 
konthavantoj. Tiuj personoj pagis 1,500 spesmilojn por la libro de 25 ĉekformularoj kaj por 
libro de 50 transpagiloj. La ĉekoj estis realigeblaj ĉe ĉiu banko en la mondo. Transpagiloj ne 
bezonis impostan sigelon, ĉar ili estis nur realigeblaj inter kontoposedantoj de la Ĉ.E. La 
minimuma depono estis 10 spesmiloj. 


La Ĉ.E. disponigis diversajn transpagilojn kiel 

En formo de ĉekformularo (esperante + angle). ĉi mezuras 220 x 90 mm. La koloroj 
estas verda kaj helverda. 



Kopio sendita de nia Elda Dorfler el Italio 

Sur la kolora foto mankas “kartuŝo” ovala kun la indiko “one penny” kiu kovris la 
koston (1 penco = 42 spesoj) de impostosigelo. La ĉi-suba bildo troviĝas en 
“Esperanto-mono” de Hans Jankowski sur p. 8, kaj montras la “kartuŝon”. 



MERTON AB8EV, UONDON,S,W. 


(fflZOOJ 

En formo de verda poŝta karto. Mezuroj 200 x 90 mm. Teksto en nigra koloro sur 
verda kartono. 


Lo Cekbanko Esperantista, fj r ^ 

^o. 4998 w "" a “' , l “*” sw v." 

Bonvolu transpagi d 



Kopio sendita de nia Martin Purdy el Nov-Zelando 

En formo de blua poŝta karto. La surpreso en la mezo kaj la teksto sur la dorsa flanko 
estas flavaj. 



La Ĉekbanko Esperantista eldonis ankaŭ malgrandajn valormarkojn por malgrandaj 
monsumoj. Prof. Tamov en la “Germana Esperantisto” 1913 menciis, ke la vendado tamen 
estis malpermesita. 


En la jaro 1908 ne nur la Esperanta Konsulejo en Ĝenevo, sed ankaŭ “Schweizer Bankverein” 
kaj “Banque E. Pictet” en Ĝenevo enkondukis eksperimente spesmilĉekojn (=“Ĉeko 
Intemacia”) en Esperanto. 


Ekde la komenco, prezoj estis indikataj en spesmiloj en librokatalogoj, por membrokotizoj de 
Esperanto-asocioj, gazetabonoj, sur bildkartoj kaj eĉ por manĝokuponoj dum kongresoj. 


En aprilo 1914 jam 730 personoj kaj asocioj en 320 urboj kaj 43 landoj havis kontojn ĉe la 
Ĉekbanko Esperantista, kiu vendis 20.000 ĉekformularojn kaj 40.000 transpagilojn. 


daŭrigota 

Reagoj kaj konversacioj 


RETPOŜTO 

de vi por ni! 


13.04.2015 6:52 PM 

Tre estimata sinjoro, 

Mi hieraŭ sendis leteron al sinjoro ZlatoTisljar, redaktoro de "Eŭropa Bulteno", rilate 
artikolon pri UMEA. En ĝi aperis du medaloj ĝis tiam nekonataj al mi. La redaktoro, post mia 
peto, sendis al mi vian retadreson. 

Mi nomiĝas Alberto Boon (Belgio) kaj mi estas iniciatoro de nova fakgrupo "ESPERANTO- 
NUMISMATIKA ASOCIO" (Vidu ankaŭ "Jarlibro 2014 de UEA p.70), krome ĉefredaktoro 
de la perreta revuo "Esperanta Numismatiko". Aldone mi sendas al vi la unuan numeron de la 
nova jarkolekto, por prezenti ĝin al vi. 

Jen miaj petoj: Ĉu vi povus sendi al mi perrete informojn pri tiuj du medaloj de UMEA? Mi 
bezonas por la priskribo en la rubriko "Moneroj kaj medaloj" minimume la jenajn informojn: 
lando; pezo: eldonkvanto: diametro; diko; metalo(j); medalisto-gravuristo; jaro; okaze de... 

Mi intencas publikigi (kun permeso) la artikolon pri UMEA kaj la tri medalojn en koloroj kun 
priskribo. ( La tria estos la UMEA-medalo de 1988, kiun mi posedas). Evidentas ke mi, je la 
fino de julio, sendos al vi la trian numeron de nia revuo. 

Mia dua peto estas ke mi volas aĉeti la du medalojn el la artikolo por mia privata kolekto, se 
eble minimume unu ekzempleron de ambaŭ, prefere eĉ du. Ĉu tio estus ebla? 

Anticipe mi dankas kaj salutas vin 

altestime kaj samideane. 


A.Boon 


Kara Samideano Alberto Boon! 


15.04.2015 22:06 


Dankon pro Via interesiĝo kaj pro la belega revuo Esperanta Numismatiko! 
Ni decidis helpi Vian laboron laŭ niaj modestaj kapabloj. 

Aldonaĵe ni sendas la fotojn de la memormedaloj. 

Ni povos sendi - donace - al Vi unu ekzempleron de la Zamenhof-memormedalo de nia 
Budapeŝta Medicina Esperanto-Fakgrupo. Bonvolu informi nin pri Via poŝta adreso. 

Sube Vi trovos la (fare de ni konatajn) informojn pri la memormedaloj. Per demandosigno ni 
montras la indikojn, kiujn ni ne povas transdoni al Vi. 

Ni proponas, ke bonvolu kontaktiĝi kun Profesoro D-ro W!odzimierz Opoka, kiu dum la 
lastaj jardekoj estis ĝenerala sekretario de UMEA, kaj kiu tre verŝajne scias multon pri la 
Shinoda-memormedalo, kaj kiu mem pretigis plurajn, aliajn, belajn medalojn por niaj 
esperantistaj kuracistoj. Vi povos skribi al Li helpe de la sekvaj retadresoj: 

umea@interia.pl aŭ wlodzimierz.opoka@uj.edu.pl aŭ umeaopoka@poczta.onet.pl ... 

Estus por ni granda honorigo, se ankaŭ Vi fariĝus membro de la diskutlisto medicinistoj-por- 
esperanto@googlegroups.com ... 

Skribu nur al ni la vorton "Jes", kaj ni ene de 24-48 horoj aranĝos Vian membrecon, 
ĉar ni estas la listestroj. J 

Ni povus ampleksigi la temojn de tiu ĉi diskutlisto per numismatikaj artikoloj kaj fotoj... 

Sube Vi trovos la petitajn informojn: 

I. La Memora Medalo de UMEA-Premio: 

Lando: Japanujo / Japanio 
Pezo: 250 gramoj 
Eldonkvanto: (?) 

Diametro: 75 milimetroj 
Diko: 6 milimetroj 
Metalo(j): arĝento 

Medalisto-gravuristo: Tenshodo Silver / GINZA Tenshodo TOKYO 
Jaro: 1973 

Okaze de: transdono de la Shinoda-Premio por meritplenaj esperantistaj medicinistoj 

II. Zamenhof-Memormedalo de la Budapeŝta Medicina Esperanto-Fakgrupo: 

Lando: Hungario 

Pezo: 135 gramoj 

Eldonkvanto: 30 

Diametro: 65 milimetroj 

Diko: 8 milimetroj 

Metalo(j): kupro-alojo 

Medalisto-gravuristo: Sandor JOSZAI 

Jaro: 1980 

Okaze de: distingo de tiuj por-esperantaj agantoj, kiuj signife helpis la laboron de la 
Budapeŝta Medicina Esperanto-Fakgrupo 

Esperante, ke ni povis helpi, elkore kaj plej amike salutas Vin 

D-ro Ludoviko MOLNAR kaj D-rino Julinjo FARKAS 


24 


16.04.2015 10:27 


Karaj doktoro Molnar kaj doktorino Farkas! 

Multan dankon kaj pro via rapida reago kaj pro la informoj kaj aldonaĵoj. Kiel jam anoncita, 
ni konsideros la artikolon kaj la tri UMEA-medalojn kiel ĉefa temo de la rubriko "Moneroj 
kaj medaloj" en numero 3(fine de julio) de la 2015a jarkolekto de nia revuo "Esperanta 
Numismatiko". 

Tro granda honorigo estas ke vi proponas al mi membriĝi en via diskutlisto. Mi ne estas 
kuracisto, sed akademia magistro (master) pri literaturo kaj lingvistiko, diplomita en la 
Universitato de Gent. Tamen, se vi opinius, ke mi iel povus kontribui al tiu agado, mi bonvole 
diras jes. Evidentas ke vi rajtas kopii artikolojn kaj fotojn de la ENA-revuo por ampleksigi la 
temojn! 

Krome, se vi konsentus, mi kunsendos por la membroj de UMEA la kompletan unuan 
jarkolekton kaj poste ĉiujn novajn numerojn. Unuopaj personoj povas senpage aliĝi kaj resti 
membro dumviva. Ili ricevos kvarfoje jare la senpagan revuon kontraŭ sendo de ilia reta 
adreso al: bert.boon@skynet.be . ENA tutsimple havas nek estraron nek kason! 

Danke mi salutas vin ambaŭ amike kaj samideane. 

Albert Boon 

iniciatoro de ENA 


☆ ☆☆☆☆☆☆☆ 1V1V 


20.04.2015 7:24 

Mi skribas por bonvenigi al Bert Boon. Pro studoj de neurolingvistiko en universitato de 
Bruselo, li jam iel posedas rajton skribi al la "gekolegoj medicinistoj". Alia lia intereso, 
Esperanta Numismatiko, estas (mi ŝercas) proksima al la "neesperanta numismatiko" de 
kelkaj miaj svisaj gekolegoj kuracistoj: ili celas ĉefe riĉiĝi monere. 

Mi opinias, ke Bert Boon havas glatan lingvostilon. Kvankam mi devis lin legi tute sen 
supersignoj ĉe mia ekrano de komputilo kaj demandas min, ĉu ne foje estonte okazos 
miskomprenoj? 

Prava la invito far "la budapeŝtaj gepatroj" ! 

s-ro Ueli Haenni. Ĉu mi liveru al s-ro Bert individue priskribon pri mi - listanoj jam iam 
povis legi antaŭe? Mia individua nomo estas Ueli, prononcu esperante. Ne maltrafu jam la 
priskribeton en SUBSKRIBO: 


(s-ro) Ueli Haenni, Fellenbergstr. 8, Postfach, CH-3052 Zollikofen, Telefono +41 31 911 .64 
72 (bonvolu paroli al mia respondilo) - aŭ provu telefonvoki oficeje samkomence .2322. En 

lasta libreto de Pasporta Servo (tiu por 2011-a jaro) estis tajperaro ĉe miaj telefonnumeroj. 
Espereble baldaux (tio estas komence de 2015) plu venos la samaj PS-libretoj, kiuj tiom utilis 
por montri alloge kaj ĝisdatigite utilecon de nia lingvo. Mi ofte rakontas "eksterlingve", 
KIOM mi pro-fitis de PS, kaj kiel gastiganto kaj kiel gasto. Cetere bonvolu neniam sendi min 
retpoŝte pli ol 200 Kilo- 2014-07-07 Bajtojn: ueli.haenni@swissonline.ch Dankon! U. 
Haenni 


Estimata s-ro Haenni, 


20.04.2015 12:00 


Dankon pro viaj rapida reago kaj afablaj vortoj. 

Mi ĉefe reagas , ĉar ŝajnas ke mia retmesaĝo kaŭzis problemon por vi 
konceme la supersignojn. Mi miras, ĉar mi verkis ĝin en Word, do kun 
supersignoj kaj mi mem ricevis ĝin kun la originalaj supersignoj, do kiel 
sendita. Eble fakulo pri tiu temo povus klarigi kaj solvi la problemon? 

Mi jam serĉis vian nomon en Google kaj legis pri vi kaj via kariero multajn 
sciindajn informojn. 

Samideane kaj amike, 

Bert 


☆☆☆☆☆☆☆☆☆☆ 


23.04.2015 17:36 


Tre estimata Profesoro, D-ro Opoka, 

Permesu ke mi unue koncize prezentas min al vi. Mi nomiĝas Albert (Bert) Boon kaj estas 
esperantisto ekde 1987. Mi loĝas en la flandra parto de Belgio. 

Mi antaŭ nelonge kontaktis D-ron Ludovikon Molnar por peti informojn pri UMEA-medaloj, 
kiujn li afable sendis al mi. Temas pri la du medaloj kiuj estis prezentataj en “Eŭropa 
Bulteno”, la Zamenhof-medalon kaj la belegan japanan medalon . Unun alian mi jam havas en 
miakolekto: la memormedalon 1908-1988. 

S-ro Molnar skribis , ke vi estas fakulo pri la Shinoda-memormedalo kaj ke vi pretigis multajn 
medalojn por kuracistoj kaj li havigis al mi vian retadreson. Tial mi nun petas vian subtenon. 

Antaŭ kelkaj jaroj mi fondis novan fakgrupon “ Esperanto- Numismatika Asocio” aŭ “ENA” 
(vidu ankaŭ “UEA-Jarlibro” 2014, p.70). Ni havas ankaŭ revuon, “Esperanta Numismatiko”. 
Por prezenti ĝin al vi, mi kunsendos aldone la unuan numeron de la 2a jarkolekto. 

En la 3a numero de 2015 mi priskribos la tri jam menciitajn medalojn, esperante ke vi 
akceptos prezenti al mi aliajn UMEA-medalojn, por kiuj mi sendube povos reservi lokojn en 
la rubriko “Moneroj kaj Medaloj”. 

Mi anticipe dankas vin kaj samideane salutas vin, 

altestime. 

Bert Boon 




24.04.2015 21:49 


Kara sinjoro Boon, 

nia samideano Vladimiro Opoka plusendis vian retleteron koncerne la memormedalojn de la 
UMEA al mi, prezidanto de tiu asocio, kaj mi legis la de vi eldonitan numismatikan ĵumalon, 
al kies kvalito mi kore gratulas. Kun intereso mi legis pri la spesmilo-moneroj. Certe vi ja 
ankaŭ bone konas la historion de la „steloj“, eldonitaj de la Universala Ligo. Ĉu vi jam havas 
ekzemplerojn en via kolekto? Kelkaj estas ankoraŭ haveblaj ĉe la IEI: 
http://www.iei.nl/ieieo30.htm ! 

Kun koraj salutoj, 

Christoph Klawe 

Estrarano de la Internacia Esperanto Instituto (Hago) 


26.04.2015 20:38 


Estimata Doktoro Klawe, 

Mi dankas vin pro viaj ĝojiga reago kaj afablaj vortoj rilate al la kvalito de nia (ankoraŭ 
“juna”) revuo. 

Mi ĝojas ke vi kun intereso legis la artikolon pri Spesmilo. 

Mi estas la feliĉa posedanto de du serioj de stelo-moneroj. Kiam mi ekkolektis esperantajn 
numismatikaĵojn, unuavice mi aĉetis la monerojn elpensitajn de Andreo. En la 2a jarkolekto 
(2015) la ĉefa temo estas Spesmilo. En la venonta jarkolekto ĉefrolos Stelo! 

Tamen dume ĝenas min la manko de necesaj informoj kaj pri Spesmilo kaj pri Stelo. 

Antaŭ nelonge mi relegis la libron de Ed Bosboom pri la vivo de Cseh, kaj rimarkis ke li 
mencias sur paĝo 260, ke “...en 1913 UEA fabrikigis de la sama modelo ( =spesmilo ) 5 

spesmilojn en oro kiel honorilon. Tian medalon ricevis la unua svisa aviadisto Bieder, 
kiu flugis super la monto Gurten por saluti la kongeson.” 

Sur paĝo 262 legeblas:” ... la arĝenta dudekkvinstelo furore estis vendita de Loon kaj pro 
tio ankoraŭ en 1965 li interkonsentis kun Andreo Cseh pri emisio de dek oraj moneroj 
en la valoro de ankaŭ 25 steloj.” 

Nemiam ke nenie ĝis hodiaŭ mi sukcesis trovi unu bildon aŭ foton aŭ pliajn informojn pri tiuj 
du oraj specimenoj. Ĉu vi? Kial do? 

Ĉu vi eble konas iun kiu estus preta por iome esplori en arkivoj de tiuj jaroj? Mi tutkore 
dankus ŝin aŭ lin pro tiu esplorlaboro! 

Pro via pozitiva reago konceme la revuon, mi proponas al vi, evidente nedevige, aliĝi al ENA. 
La vorto “jes” sufiĉas por senpage iĝi dumviva membro kaj senpase ncevi ne nur la 
venontajn numerojn, sed krome la komvletan lan jarkolekton. 

Mi anticipe dankas vin kaj salutas vin 

altestime kaj samideane. 

Bert Boon 
Belgio 


26.04.2015 21:17 

Estimata sinjoro Boon, 

volonte mi esploros, ĉu mi trovos interesajn bildojn por vi aŭ fari ion alian por helpi vin. Mi 
petas vian pardonon pro ne tuj aliĝi al ENA. Kompreneble via oferto fari min senpage 
dumvivan membron estas kompreneble tre alloga, sed mi jam nun perdas la superrigardon pri 
miaj membrecoj en Esperantujo... 

Elkore salutas vin 
Christoph Klawe 




28.04.2015 12:08 


Karaj ENA-anoj, karaj nepalaj samideanoj, 

Esperante ke ĉi-tiu letero atingos vin kaj trovos vin ambaŭ en bona sano, ni petas novaĵojn pri 
via situacio kaj tiu de viaj familio, geparencaro, amikoj kaj najbaroj. 

Senĉese en la televido ni vidas bildojn de la temra katastrofo kaj aŭdas pri multegaj mortintoj 
kaj vundintoj, homoj sen domo, sen io en la manoj. 

Pro la cirkonstancoj- tiel raportas ĵurnaloj- helpo de la internacia komunumo estus tre 
malfacila. Laŭdire teamo de 44 helpontoj el Belgio (B-FAST team) atendas en najbara lando 
de Nepalo por vojaĝi al Katmandu. Mi ne dubas ke multaj aliaj landoj kaj intemaciaj instancoj 

estos pretaj por helpi la homojn kiuj perdis ĉion kaj por rekonstrui domojn kaj historie 
valorajn konstruaĵojn. 

Sendube ankaŭ la Medicinistoj Sen Limoj kontribuos al la helpa programo 

Bedaŭrinde por la mortintoj ne plu eblas helpo , sed la aliajn personojn oni povos helpi kaj 
konsoli. 

Mi esperas ke vi ambaŭ estas korpe en bona sano kaj kapablos reagi al ĉi letero de viaj 
geamikoj de ENA.Ne perdu kuraĝon 

Tutkore sed malkviete, 

Bert Boon 

30.04.2015 10:14 

saluton , 
dankon. 

ĝis nun mi kaj aliaj vivas ! 

dankon. ni esperas malgranda tertemoj haltos baldaŭ ! 

Navin Shrestha 


1.05.2015 8:07 


Kara Boon Tudts, 

Mi sendas varman saluton el Nepalo. 

Mi elkore dankas vin pro via letero. Dank al Dio, ni estas vivantaj. Ĉiuj esperantistoj estas en 
ordo kaj nia oficejo ankaŭ staras kiel antaŭe. Estas tre bedaŭrinda afero ke aperis tre forta 
tertremo kaj amaso da homoj perdis sian vivon kaj domon. Fartu bone. 

Amike, 

D-ro Mukunda Pathik 




28.04.2015 17:23 


Jen: http://hdl.handle.net/! 1013/4526 

Aliteme, mi sugestas sendi la liston de adresatoj kaŝita. 

Amike, 

Ana Manero 

Biblioteko Juan Regulo Perez 
www.esperanto.es/biblioteko 

biblioteko @ esperanto.es 


29.04.2015 9:37 


Saluton kara Ana, 

Kvankam ĝis nun neniu protestis, mi pensas, ke vi pravas koncerne la 
protekton de personaj informoj. 

Ekde nun la retadresoj estos kaŝataj. 

Dankon pro via tre taŭga sugesto! 

Amike, 

Bert 

☆☆☆☆☆☆☆☆☆☆ 


Kara Bert! 


30.04.2015 23:00 


Ni ĝojas, ke Vi bonorde ricevis nian sendaĵon. 

Same ni ĝojas, ke Vi sukcese povas korespondi kun Profesoro D-ro Wlodzimierz Opoka. 
Nur Li povas respondi Vian demandon: "Kiuj UMEA-medaloj estas ankoraŭ mendeblaj?" 
Eble Li havas ankoraŭ kelkajn ekzemplerojn. 

Ni havas nur tiujn ekzemplerojn, kiujn ni mem, individue ricevis. 

Se ni vivos ankoraŭ en la sekvanta jaro, ni planas partopreni la UK-n en Slovakio. Lille estas 
tro fora urbo por ni... 

Ni petas Vin, bonvolu sendi al la retlisto medidnistoj-por-esperanto@googlegroups.com 
ĉiumonate unu numeron de la ENA-revuo. (Googlegroups akceptas maksimume 1-2 MB- 
ojn samtempe.) Bonvolu komenci ĉe la unua numero de la unua jarkolekto... Tiel Vi povos 
freŝigi, riĉigi nian diskutliston. Antaŭdankegon! 

TEKA estis la antaŭulo de UMEA, do UMEA-anoj certe ĝojus ekkoni la malnovan TEKA- 
medalon. 


Sube Vi trovos la petitajn informojn pri 

la medalo 100 Jaroj de UMEA: 


Lando: Pollando 
Pezo: 75 gramoj 
Eldonkvanto: (?) 

Diametro: 60 milimetroj 
Diko: 3 milimetroj 
Metalo(j): latuno 
Medalisto-gravuristo: (?) 

Jaro: 2008 

Okaze de la 16-a Intemacia Medicinista Esperanto-Kongreso, 13-18. 07. 2008. 
Esperante, ke ni povis helpi, elkore kaj plej amike salutas Vin 
Ludoviko kaj Julinjo 


'iV 'A' 'sV iV 'jV iV 'jV iV 'A' 'sV 


03 05 2015 19:39 


Kara Alberto! 

finfine iom da tagoj liberaj (pli-malpli). Mi havis multegan laboron, tial ne povis tuj reagi al 
via sendo. Antaŭ duono da horo mi legis la mirindan Esperantan Numismatikon, ĉiam pli 
riĉan kaj interesan. De mi ŝatata estas ankaŭ la retkorespondaĵa rubriko, el kiu evidentiĝas ke 
vi trafis la celon: akiri novajn membrojn kaj ricevi interesajn artikolojn kaj kunlaboradon. 
Bondezirojn ke intensiĝu la rilatoj kun la membroj kaj elekstera kunlaborado. 

Mi eksciis, danke al EN, ke Anna Lowenstein estas preparantaj la afiŝojn por nia tablo, do ne 
bezonatas ke mi tion preparu. 

Ĝojiga estas ankaŭ la informo ke s-ro Jankowski plene kontribuas al la informado pri medaloj 
kaj moneroj. Li estas tre sperta tiukampe, bedaŭrindas ke jam tiom grandaĝa li estas. 

Do, ŝajnas ke ni jam pretas por UK. Intertempe mi iros al Pollando, por ĉirkaŭ entute 5 
semajnoj kaj antaŭ tio al Torino, por vizito de fila familio. 

Por la momento estas ĉio: plej amikajn salutojn sendas al Vivienne kaj vi 
via Elda 




5.05.2015 14:19 

Karaj samideanoj, 

A1 mi Doktoro Molnar sendis jenan mesaĝon: 


„Ni petas Vin, bonvolu sendi al la retlisto medicinistoj-por-esperanto@googlegroups.com 
ĉiumonate unu numeron de la ENA-revuo. (Googlegroups akceptas maksimume 1-2 MB- 
ojn samtempe.) Bonvolu komenci ĉe la unua numero de la unua jarkolekto... Tiel Vi povos 
freŝigi, riĉigi nian diskutliston. Antaŭdankegon!” 

Volonte plenumante lian deziron, mi nun sendas al vi la numeron 1 de la unua jarkolekto 
( 2014 ). 

Mi kore deziras al vi ĉiuj agrablan legadon! 

Bert Boon 

Iniciatoro de „Esperanto-Numismatika Asocio” 


5 . 05.2015 18:16 

Karaj Gekolegoj! 

Mi ŝatus esprimi mian dankegon al S-ro Bert Boon pro sendado de la ENA-revuo al nia 
diskutlisto. 

Samtempe mi esperas ke nia kunlaboro estos fruktodona kaj por medicinistoj kaj por 
numismatoj. 

Mi aparte ĝojas pro la vivsignoj el Nepalo! 

Plej amike 
Ludoviko Molnar 


☆☆☆☆☆☆☆☆☆☆ 


14 . 05.2015 14:00 


KEK estas Klubo de Esperantistoj en Kavumu,Kongolando/Suda 
Kivuo,teritorio de Kabare. 

Ĝi legis ke vi fondis la grupon ENA-n,kies celo estas informi 
esperantistojn mondvaste pri esperantaj medaloj,moneroj ktp. 

Ĝi shatus kunlabori kun vi.Ĉu tio ĝojigus vin? 

Nome de la Klubo: 

Lernejestro,Mana 


14 . 05.2015 20:40 


Estimata lernejestro, kara samideano Mana, 


Saluton al vi kaj al la aliaj membroj de KEK! 

Kun multe da ĝojo kaj en la nomo de la nuntempaj ENA-anoj, ni tutkore akceptas KEK kiel 
novan membr(ar)on de Esperanto-Numismatika Asocio. 

Nuntempe ni havas 37 individuajn membrojn en 11 diversaj landoj de tri kontinentoj. Krome 
13 esperantajn muzeojn aŭ bibliotekojn kiuj membriĝis kiel vi kaj regule ricevas nian 
revuon kiel ne-individuajn membrojn. 

Ni do tutkore bonvenigas vian klubon kiel 14an ne-individuan membron kaj la unuan el 
Afriko! Gratulojn kaj dankon pro via aliĝo. 

Aldone al ĉi mesaĝo ni jam kunsendos al via retadreso la unuan jarkolekton (2014) de nia 
revuo “Esperanta Numismatiko”. Ni esperas, ke vi ne havos problemon ricevi kaj malfermi la 
sendaĵon en PDF. Bonvolu konfirmi la ricevon! 

Se la transsendo sukcesos, ni ankaŭ sendos al vi la numerojn 1 kaj 2 de la dua jarkolekto 
(2015) kaj sekve ĉiujn novajn numerojn. 

Vi probable ne miros, ke ni estas scivolemaj pri la lernejo, la klubo, la membroj, la rolo de 
Esperanto en via komunumo ktp . Kiel vi aŭdis pri la la nova fakgrupo ENA? Kial vi deziris 
membriĝi? 

Mi supozas ,ke ankaŭ vi kaj viaj samideanoj havos demandojn pri ni kaj pri ENA. Ne hezitu 
do demandi kaj ni provos sincere kaj akurate respondi al viaj demandoj! 


Kore ni salutas vin ĉiujn 

samideane kaj amike. 

Bert Boon 
iniciatoro de ENA 




6.05.2015 16:38 


Estimata s-ro Borsboom, 

Dankon pro via rapida reago. 

Kion mi petis al s-ro Klawe estis foto de ambaŭ flankoj de la ora medalo kun informoj por 
publiki ilin en la revuo de ENA. Kompreneble mi tre ŝatus viziti la muzeon por vidi ĝin per 
propraj okuloj kaj krome akceptus acheti duan ekzempleron de via ege valora libro por 
subteni la samideanan agadon.. 

Por mi estas la nura ebleco povi presenti la medalon al niaj tutmondaj legantoj. Do mi petas 
vin, kiam eblos por vi, sendi al mi fotojn, informojn pri diametro, pezo ktp kaj mencii la 
ŝulditan sumon inkluzive sendokostoj kaj kompreneble viajn bankkodojn kaj vian 
kontonumeron. 

Mi proponas ankaŭ, kun via permeso, mencii viajn nomon kaj helpan agadon poe ENA en nia 
revuo. 

Anticipe mi kore dankas vin kaj salutas vin 

samideane. 

Bert Boon 
iniciatoro de ENA 


20.05.2015 9:59 


Kara Bert Boon, 

Nia kunlaborantino de IEI, Els van Dijk promesis fari fotojn de mia ora stelo ambaŭflanke kaj 
rete sendi al vi. La precizaj detaloj de tiu monero estas priskribita en la libro “Vivo de 
Andreo Cseh” sur paĝoj 262 kaj 263. Mi nur povas aldoni la numeron de la ekzemplero, kiun 
mi ricevis de Andreo Cseh mem iom antaŭ lia morto. La nomojn de la aliaj posedantoj Cseh 
diris al mi, sed mi forgesis. 

Baldaŭ mi sendas al vi “Vivo de Andreo Cseh”-n. Mi nur bezonas vian adreson. Ĉu vi povas 
sendi? 


Jes, vi povos mencii mian nomon en la revuo de ENA, eble kun la indiko de””prez. de IEI” 
Kiam Els faris la fotojn, mi rete informos vin. 

Amike, Ed Borsboom 

28.05.2015 3:20 PM 


Kara Bert Boon, 

Estas tre malfacile bone fotografi la oran stelo-moneron. Mi klopodis lau la tradicia maniero 
kun negativo. Kiam la foto estos preta kaj la rezulto estas akceptebla mi sendos ĝin. 

Ĉio, kion mi krome povas mencii pri la monero, staras jam en “Vivo de Andreo Cseh”. 

Mi pets ankoraŭ iom da pacienco. 

Amike, Ed Borsboom 


29.05.2015 0:09 


Kara sinjoro Bosboom, 

Ofte skani per komputila printilo donas sufiĉe bonan rezulton. Mi anticipe dankas! 

Amike, 

Bert Boon 


☆☆☆☆☆☆☆☆☆☆ 

02.06.2015 3:42 PM 


Karaj samideanoj, 

A1 mi Doktoro Molnar sendis jenan mesaĝon: 

„Ni petas Vin, bonvolu sendi al la retlisto medicinistoj-por-esperanto@googlegroups.com 
ĉiumonate unu numeron de la ENA-revuo. (Googlegroups akceptas maksimume 1-2 MB- 
ojn samtempe.) Bonvolu komenci ĉe la unua numero de la unua jarkolekto... Tiel Vi povos 
freŝigi, riĉigi nian diskutliston. Antaŭdankegon!” 

Volonte plenumante lian deziron, mi nun sendas al vi la numeron 2 de la unua jarkolekto 
(2014). 

Mi kore deziras al vi ĉiuj agrablan legadon! 

Bert Boon 

Iniciatoro de „Esperanto-Numismatika Asocio” 


02.06.2015 18:14 


Kara Bert! 

Dankegon pro Via sendaĵo! 

Ni legis kaj rigardadis ĝin kun granda ineteresiĝo, kaj montros la interesajn bildojn por la 
partoprenantoj de la morgaŭa, regula kunveno de nia Budapeŝta Medicina Esperanto- 
Fakgrupo. 

Eta rimarketo: anstataŭ Helaszbastya ni proponas skribi Halaszbastya. (Hal = fiŝo) J 

Plej amike 
Ludoviko kaj Julinjo 


03.06.2015 11:40 


Karaj geamikoj, 

Dankon pro via intenco montri la bildojn dum la kunveno kaj pro via tre taŭga rimarko pri la 
hungara ortografio. 

Mi aldonos vian korekton al listo pri eraroj en la koncerna rubriko, por uzi ilin iam- se mi 
sufiĉe longe kapablos fari tion- por la kompilado de katalogo. 

Tutkore, 

Bert 


☆☆☆☆☆☆☆☆☆☆ 

ANONCOJ & EVENTOJ 


La 100-a Universala Kongreso en Lillo, Francio 

25 de julio — 1 de aŭgusto 2015 

mr 


Dato: sabaton, la 25-an de Julio 2015. 

Komenchoro: la 19h00. 

Loko: La vasta halo ĉe la interetaĝo de la kongresejo. 


INVITO 

por ĉiuj <ENJl-mem6roj 6aj interesiĝantoj! 


Bedaŭrinde nek niaj amikoj-filatelistaj, nek ni, numismatoj, sukcesis 
rezervi salonon senpagan por saluti kaj bonvenigi niajn membrojn. 

Do, ni nun invitas niajn geamikojn ĉe niaj (probable apudaj) standoj 
kaj proponos per afiŝoj alian daton por kunveno. 

